open-index/open-wikipedia-markdown huggingface dataset:
Aprilke

**Aprilke**, bio je sarajevski ženski hor, osnovan 1980. Prvi vođa hora bio je Suad Arnautović. Od 1985. do 1988. horom diriguje Andrija Pavlič, pod čijim vođenjem je postigao svoje najveće uspjehe. Hor je snimio dvije LP ploče. 

Prvi album "Pozdrav X Kongresu SSO BiH" snimljen je 1982. povodom 90 godina rođenja Josipa Broza Tita, 40 godina USAOJ-a i Saveza pionira Jugoslavije i 40 godina od prvog kongresa AFŽ. 

Na drugom albumu *"Golubice sa Baščaršije"* nalaze se pjesme posvećene Sarajevu. Tekstove pjesama napisali su Duško Trifunović, Nusret Voloder i Suad Arnautović, a muziku i aranžmane Suad Arnautović. Orkestraciju je uradio Julio Marić, a pjevanje hora Aprilke pratio je Revijski orkestar Radiotelevizije Sarajevo uz dirigentsku palicu Andrije Pavliča.  Na ovom muzičkom projektu posvećenom gradu Sarajevu kao gosti nastupali su: Kemal Monteno, Davorin Popović, Sokrat Kajević, Branko Ličen, Gordana Ivandić, Jasna Gospić. Tokom devet godina aktivnih nastupa, hor Aprilke pjevao je ne samo u Bosni i Hercegovini, nego i u bivšoj Jugoslaviji i inostranstvu.

## Nastupi 
* Prvo mjesto na republičkom takmičenju horova Bosne i Hercegovine, Prijedor 1986.  
* Prvo mjesto na saveznom takmičenju horova u Celju 1987. 
* Četvrto mjesto u konkurenciji ženskih horova i sedmo mjesto u konkurenciji mješovitih horova na međunarodnom festivalu horova u Španiji, na međunarodnom muzičkom festivalu Música de Cantonigròs 1988. 

## Diskografija 
* Pozdrav X Kongresu SSO BiH, Republička konferencija Saveza Socijalističke Omladine Bosne i Hercegovine Sarajevo, 1983.
* Golubice sa Baščaršije, Diskoton, Sarajevo, 1985. 

## Galerija slika

Datoteka:Aprilke1.jpg|Savezno takmičenje horova u Celju 1987. godine
Datoteka:Aprilke2.jpg|Koncert u Domu mladih, Sarajevo 1987. godine
Datoteka:Aprilke3.jpg|Koncert u Domu JNA u Sarajevu 1989. godine

## Reference 
## Vanjski linkovi 
* https://www.youtube.com/watch?v=l_388eDL8T8&ab_channel=AprilkaSarajevo
* http://www.fimc.es/histor.htm#3
* http://www.fimc.es/premsa/dossier2005.pdf

Kategorija:Muzika u Sarajevu
Kategorija:Grupe osnovane 1980.
King Crimson

**King Crimson** jest progresivna rok grupa osnovana 1968. u Londonu, Engleska. Osnovali su je gitarist Robert Fripp, bubnjar Michael Giles, bas-gitarist i pjevač Greg Lake, saksofonist Ian McDonald i pjesnik Peter Sinfield. U početku su bili usredsređeni na dramatičan zvuk obogaćen melotronom, Ian McDonaldsovim saksofonom i flautom, te kvalitetnim pjevanjem Greg Lakea. Njihov debitantski album, *"In the Court of the Crimson King"* (1969), ostaje njihovo komercijalno najuspješnije i najutjecajnije djelo, sa snažnom mješavinom džeza, klasične i eksperimentalne muzike.
Zajedno s progresivnom rok muzikom, crpe inspiraciju iz širokog spektra muzičkih stilova poput: džeza, klasične muzike, novog vala, heavy metala, folk muzike, gamelana, elsperimentalne i industrijske muzike. 
King Crimson je imao veliki utjecaj na progresivni rok pokret ranih 1970-ih, među kojima i savremenike kao što su Yes i Genesis, a do danas nastavljaju da inspirišu novije generacije umjetnika iz više muzičkih žanrova. 
Iako se tokom svih ovih godina sastav uveliko izmijenio i do danas održavaju koncerte i snimaju albume, a stekli su i veliki broj poštovalaca njihove muzike.

## Diskografija
;Studijski albumi
* *In the Court of the Crimson King* (1969)
* *In the Wake of Poseidon* (1970)
* *Lizard* (1970)
* *Islands* (1971)
* ''Larks' Tongues in Aspic* (1973)
* *Starless and Bible Black* (1974)
* *Red* (1974)
* *Discipline* (1981)
* *Beat* (1982)
* *Three of a Perfect Pair* (1984)
* *THRAK* (1995)
* *The Construkction of Light* (2000)
* *The Power to Believe'' (2003)

## Reference 
## Vanjski linkovi 
* Krimson News

Kategorija:Muzičke grupe osnovane 1968.
Kategorija:Progresivni rock
Kategorija:Britanske muzičke grupe
Neologizam

**Neologizam** (grč. νεολογισμός; *néos* = nov, *lógos * = riječ) je nova riječ koja još nije u potpunosti postala dio aktivnog govora. Porijeklo riječi dolazi iz francuskog néologisme i počela se upotrebljavati u periodu između 1790. – 1800. U psihijatriji, to je nova riječ koja se često sastoji od kombinacije sa drugim riječima, i koju može shvatiti samo osoba koja izgovara tu riječ; javlja se najčešće u govoru šizofreničara.

Neologizam može biti i nova riječ formirana spajanjem druge dvije i kombinirajući njihova značenja, npr. riječ "smog” je spoj “dima” i “magle” (eng. Smoke+fog = smog). Također, “motel" je riječ nastala kombinacijom “motora” i “hotela”.

## Lista najpoznatijih neologizama 
* Radar - (1941) Radio Detection And Ranging
* Laser - (1960) Light Amplification by Stimulated Emission of Radiation
* Internet - (1974)
* Genocid - (1944), riječ je prvi upotrijebio Raphael Lemkin da definira nacističke ratne zločine
* Eurokrat - (1961)
* Islamofobija - (1982)
* Blog - (kasne 90-e)
* Selfi - (2013) - autoportret fotografija

## Reference 
Kategorija:Leksikologija
Stopljenica

**Stopljenica**, **slivenica** ili ***portmanteau*** (''port'mantô*) naziv je za novu riječ koja kombinuje dva značenja.

Riječ *portmanteau* potječe iz knjige *Alisa s one strane ogledala* Lewisa Carrolla, a vuče korijene od francuske riječi *porte-manteau*, kojom se prije nazivao veliki kofer sa dva odvojena dijela, odakle i veza s konstrukcijom nove riječi od dvije postojeće.

Primjeri:
* *animatronika*, od riječi *animacija* i *elektronika*
* *kiborg*, od *kibernetika* i *organizam* 
* *motel*, od *motorway* (autoput) i *hotel*
* *modem*, od *modulator* i *demodulator*
* *informatika* od *informacija* i *automatika''

## Reference 
## Vanjski linkovi 
* https://balkans.aljazeera.net/teme/2016/12/22/znate-li-kako-je-nastao-smog-i-sta-je-vog
* https://stilistika.org/bagic

Kategorija:Morfologija (lingvistika)
Kategorija:Tvorba riječi
Gajevi

* Gajevi (Brčko), naselje u distriktu Brčko.
* Gajevi (Gradačac), naselje u općini Gradačac.
* Gajevi (Ilijaš), naselje u općini Ilijaš.
* Gajevi (Prnjavor), naselje u općini Prnjavor.
* Gajevi (Šamac), naselje u općini Šamac.
Gornje Ledenice (Gradačac)

**Gornje Ledenice** su naseljeno mjesto u gradu Gradačcu, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Gradačca
Kastilja-La Mancha

**Kastilija-La Mancha** (španski **Castilla-La Mancha**) je španska autonomna zajednica. Sastoji se od pet pokrajina: Albacete, Ciudad Real, Cuenca, Guadalajara i Toledo. Graniči sa Kastilijom i Leónom, Zajednicom Madrida, Aragonijom, Valensijskom Zajednicom, Regijom Murcia, Andaluzijom i Ekstremadurom.

## Također pogledajte 
* Španija
* Kastilja

Kategorija:Castilla-La Mancha
Galicija

* Galicija (historijska pokrajina) (polj. *Galicja* ili *Halicz*, ukr. *Галичина*), historijska zemlja (pokrajina) u istočnoj Evropi danas podijeljena između Poljske i Ukrajine i nekadašnja krunska zemlja Austro-Ugarske

**Slovenija**:

* Galicija (Žalec), naselje u općini Žalec, regija Savinjska

**Španija**:

* Galicija (Španija) (šp. *Galicia*), pokrajina i autonomna zajednica na krajnjem sjeverozapadu zemlje
Galicija (Španija)

**Galicija** (španski **Galicia**, galješki **Galiza** ili ** Galicia**) je španska autonomna zajednica smještena na krajnjem sjeverozapadu Pirenejskog poluostrva. Nalazi se na obali Atlantskog okeana, graniči na jugu s Portugalom, na istoku s Asturijom i Kastiljom i Leónom (provincije Zamora i León).

Galiciji, također, pripadaju arhipelag Cíes (kojeg čine ostrva Faro, Monteagudo i San Martiño), arhipelag Ons (kojeg čine ostrva Ons i Onza), i arhipelag Sálvora (kojeg čine ostrva Sálvora, Vionta y Sagres), kao i druga ostrva kao Cortegada, Arousa, Sisargas, i Malveiras; većina ih pripada Nacionalnom parku *Islas Atlánticas* (Atlantska ostrva).

Službeni jezik u Galiciji, pored španskog, je i galješki jezik (špan. *gallego*, gal. *galego*). Jezik se smatra srodnim portugalskom jeziku, a prema nekim podjelama on je portugalski dijalekt.

Glavni grad je *Santiago de Compostela*. Galicija je priznata kao historijska nacija u svom Statutu o autonomiji iz 1981. godine.

## Provincije 
Galicija se dijeli na četiri provincije: 
* *A Coruña* (gal. *A Coruña*)
* *Lugo*, 
* *Orense* (gal. *Ourense*) i 
* *Pontevedra*. 

## Također pogledajte 
* Kelti

*
Drugi krstaški rat

**Drugi krstaški rat** trajao је od 1147. do 1149. godine i pokrenulo ga је tursko osvajanje Edese i cijele istoimene grofovije. Krstaši su pokušali da osvoje Damask, ali u tome nisu uspjeli i cijeli pohod se završio potpunim neuspjehom.

## Početak i tok rata 
Krastaške države, nastale u Prvom krstaškom ratu, postojale su do 1144. kada je pod tursku vlast pala grofovija Edesa. Taj pad je dosta uzdrmao Evropu, a tadašnji papa Еugenije II је smatrao da bi trebalo organizovati krstašku vojsku i vratiti izgubljene teritorije. Vladari koji su prihvatili ideju o ratu su bili njemačko-rimski car Коnrad III i francuski kralj Luj VII. Međutim, odnosi između njih su bili loši, tako da su se vratili kući. U međuvremenu, u Egiptu jača Saladin koji je na sebe preuzeo ulogu da vrati krstaške države u оkvire islamskih. 1187. osvaja Jerusalem i bio je manje okrutan u odnosu na hršćane.

## Reference 
## Vanjski linkovi 
Kategorija:Krstaški ratovi
Živojin Mišić

mini|desno|250px|Živojin Mišić
**Živojin Mišić** (1855-1921), najpoznatiji srpski vojvoda i vojni zapovjednik. Vojničku karijeru započeo je u artiljerijskoj školi u Beogradu kao pitomac. Za uspješno komandovanje u Srpsko-turskom ratu (1876-1877), odlikovan medaljom za hrabrost, a u Srpsko-bugarskom ratu komanduje bataljonom. Od 1876. pa sve do 1918. učestvuje u sve i jednom ratu koji je zadesio Srbiju. Poslije majskog prevrata 1903. biva penzionisan i reaktiviran poslije 6 godina. Sa Radomirom Putnikom je radio na reorganizaciji vojske i pripremama za Balkanske ratove. Ponovo je penzionisan 1913. godine, a 1914. vraćen na položaj pomoćnika načelnika vrhovne komande Srbije, kasnije komadanta 1. armije. Pred Prvi svjetski rat, u odsustvu generala Putnika, zbog liječenja, zajedno sa Stepom Stepanovićem, realizovao je planove o pokretu srpskih trupa, koje je izradio sa vojvodom Putnikom. To je dovelo do velikih pobjeda srpske vojske na Kolubari i Ceru. Zamijenio je ranjenog generala Petra Bojovića na mjestu komadanta 1. armije i smjelom, taktički briljantnom operacijom, pobijedio je u bici na Kolubari austrougarsku vojsku i izvojevao najveću pobjedu srpskog oružja u istoriji. Za tu je pobjedu dobio čin vojvode. Pred početak operacija na solunskom frontu, Mišić ponovo stupa na čelo komadanta 1. armije. Pred sam proboj Solunskog fronta, 1918. godine, postavljen je za načelnika štaba Vrhovne komande, a 1. armiju je prepustio generalu Bojoviću. Pod njihovim vođstvom probijen je Solunski front i munjevitom brzinom oslobođena Srbija, a potom i Jugoslavija. Mišić je poslije završenog rata, 1918. godine postavljen za načelnika Generalštaba Vojske Kraljevine Jugoslavije. Odlikovan je najvišim vojnim odlikovanjima, kao što su Karađorđeva zvijezda i francuski orden Legije časti. Umro je 20. januara 1921. Čitav Beograd je izašao da posljednji put pozdravi oslobodioca i stvaraoca države, najvećeg srpskog vojskovođu Prvog svjetskog rata, a ujedno i čitave srpske istorije.

## Reference 
## Vanjski linkovi 
Kategorija:Načelnici Generalštaba Vojske Kraljevine Jugoslavije
Kategorija:Rođeni 1855.
Kategorija:Umrli 1921.
Kategorija:Biografije, Mionica
Križ (čvor)

* Krst ili križ, geometrijski lik koji se sastoji od dvije crte ili pruge koje se sijeku pod uglom od 90°
* Krst (kršćanstvo) ili križ, simbol kršćanstva

**Hrvatska**:
* Križ (Hrvatska), naselje i općina u Zagrebačkoj županiji
* Križ Gornji, naselje u općini Zrinski Topolovac, Bjelovarsko-bilogorska županija
* Križ Hrastovački, naselje grada Petrinje, Sisačko-moslavačka županija
* Križ Koranski, naselje u općini Barilović, Karlovačka županija

**Slovenija**:
* Križ (Komenda), naselje u općini Komenda, regija Srednja Slovenija
* Križ (Sevnica), naselje u općini Sevnica, regija Posavska
* Križ (Sežana), naselje u općini Sežana, regija Obalno-kraška
* Križ (Trebnje), naselje u općini Trebnje, regija Jugoistočna Slovenija
* Dolnji Križ, naselje u općini Žužemberk, regija Jugoistočna Slovenija
* Gornji Križ, naselje u općini Žužemberk, regija Jugoistočna Slovenija
* Vipavski Križ, naselje u općini Ajdovščina, regija Goriška

## Također pogledajte 
* Sveti Križ (čvor)
Ivan Stambolić

**Ivan Stambolić** (5. novembar 1936 – 25. august 2000) bio je srbijanski političar, koji je 1970-ih i 1980-ih obavljao najviše državne i partijske funkcije u Srbiji. U augustu 2000. godine kidnapovan je u Beogradu i odveden na planinu Fruška Gora gdje je ubijen. Njegov leš pronađen je krajem marta 2003. godine. Sahranjen je 8. aprila u Beogradu.

## Biografija 
Rođen je 5. novembra 1936. godine u selu Brezova kod Ivanjice. Završio je srednju industrijsku školu u Rakovici i Pravni fakultet Univerziteta u Beogradu. Radio je u Fabrici reznog alata u Čačku i u Industriji motora u Rakovici. Također je obavljao dužnost generalnog direktora fabrike Tehnogas, gdje mu je najbliži saradnik bio Slobodan Milošević.

U politiku je ušao krajem 1970-ih, kada je bio na dužnosti sekretara Izvršnog komiteta CK SK Srbije, zatim stupa na položaj predsjednika Izvršnog veća Srbije, pa na čelo Gradskog komiteta Saveza komunista Beograda, Saveza komunista Srbije, da bi početkom 1986. godine bio izabran za predsjednika Predsjedništva Srbije.

U to vreme najviše se trudio da obezbijedi Slobodanu Miloševiću položaj predsjednika srbijanske partije u čemu je i uspio. No, vrlo brzo, Milošević se okrijeće protiv njega. Naime, aprila 1987. godine, Milošević je posjetio Kosovo Polje gdje je razgovarao sa lokalnim partijskim rukovodiocima i Srbima. Ubrzo je na ulici došlo do sukoba naroda i milicije, i Milošević je izrekao čuvenu rečenicu "Niko ne smije da vas bije". Nakon toga, u srbijanskim medijima počinje svojevrsna nacionalistička histerija i provala bijesa prema kosovskim Albancima. Stambolić je pokušao izbjeći direktan konflikt sa Miloševićevom linijom, ali je Dragiša Pavlović (tada čelnik beogradskih komunista) otvoreno napao Miloševića i njegove da raspaljuju nacionalizam. Zbog toga je, 23. septembra 1987. na Osmoj sjednici CK SK Srbije, Pavlović ogromnom većinom glasova smijenjen sa svih dužnosti. A samo tri mjeseca kasnije, i sam Ivan Stambolić razriješen je dužnosti predsjednika Predsjedništva Srbije.

Nakon smjene, Stambolić je obavljao dužnost predsjednika JUBMES banke u Beogradu. Na ovu dužnost podnijeo je ostavku nakon par godina i otišao u penziju.

Bio je nosilac Ordena rada sa srebrnim vijencem i Ordena bratstva i jedinstva sa zlatnim vijencem.

Autor je knjiga *Direktor u samoupravljanju* (1978), *Rasprave o SR Srbiji* (1979, 1988) i *Put u bespuće* (1995).

Kategorija:Srbijanski političari
Kategorija:Biografije, Ivanjica
Kategorija:Rođeni 1936.
Kategorija:Umrli 2000.
Kategorija:Premijeri Srbije
Transparency International

mini|280px|Transparency International
mini|
**Transparency International** (**TI**) je vodeća međunarodna nevladina organizacija koja se bavi istraživanjem korupcije. 
To uključuje, ali nije ograničeno na to, političku korupciju. Poznata je u svijetu po izdavanju godišnjeg magazina *Corruptions Perceptions Index*, komparativnu analizu korupcije širom svijeta.

## Također pogledajte 
* Civilno društvo

## Također pogledajte 
* Transparency (humanitarna organizacija)
* Nu Da Şpagă, TI campanja u Rumuniji
* Huguette Labelle, predsjednica Transparency International od novembra 2005. godine
* Garret FitzGerald, član Upravnog odbora irskog Transparency International-a
* Boris Divjak, osnivač ogranka za BiH

## Vanjski linkovi 
* Službena stranica
* Izvještaj o Bosni i Hercegovini

## Reference 
Kategorija:Aktivizam
Kategorija:Korupcija
Kategorija:Međunarodne nevladine organizacije
Kategorija:Nevladine organizacije
The Who

**The Who** je engleska rock-grupa osnovana 1964. godine u Londonu. Osnovali su je pjevač Rodger Daltrey, gitarist Pete Townshend, bas gitarist John Enthwhistle, a kasnije im se pridružio bubnjar Keith Moon.
Prvi hit grupe bila je pjesma *"My Generation"*, ujedno i jedna on njihovih najpoznatijih. U početku je u grupi bilo dosta svađanja što je eskaliralo izbacivanjem Rogera Daltreya iz grupe (vratio se nakon 10 dana) zbog tučnjave s bubnjarem Keith Moonom. Grupa je od svog osnivanja do albuma *"Tommy"* 1969. godine bila klasična pop grupa 1960-ih. Nakon što su snimili album *"Tommy"* sve se promijenilo, imidž članova i imidž grupe. Postali su jedna od najpoznatijih i najutjecajnijih svjetskih hard-rok grupa tokom 1960-ih i 1970-ih, po čemu ih i danas pamte. Godine 1971. snimaju album ''"Who's next"* koji je zasnivan na propaloj ideji rok opere *"Lifehouse"*. Grupa The Who je nastavila svoj muzički uspjeh sve do smrti bubnjara Keitha Moona 7. septembra 1978. godine.

Utemeljitelji su novog muzičkog oblika – rok-opere. Pete Townshend je 1969. godine napisao jednu od najupečatljivijih rok-opera, koja je promijenila smisao tog načina muzičkog izražavanja. Rok-opera *"Tommy"* ostat će upamćena kao najkompletnija i najbolja rok-opera do danas.

## Diskografija 
* *My Generation* (1965)
* *A Quick One* (1966)
* *The Who Sell Out* (1967)
* *Tommy* (1969)
* *Live at Leeds* (1970)
* *Who's Next* (1971)
* *Quadrophenia* (1973)
* *The Who by Numbers* (1975)
* *Who Are You* (1978)
* *Face Dances* (1981)
* *It's Hard* (1982)
* *Endless Wire* (2006)
* *Who* (2019)

## Izvori 
## Vanjski linkovi 
* Biografija benda na *Thewaver.net''

Kategorija:Britanske rok-grupe
Kategorija:Muzičke grupe osnovane 1964.
Nikola Kovač

**Nikola Kovač** bio je jugoslavenski i bosanskohercegovački esejist, prevodilac, književni i likovni kritičar. Rođen je 1936. u Pločicama (Konavle). Diplomirao je romanistiku na Filozofskom fakultetu u Sarajevu, gdje je i radio kao redovni profesor. Također je predavao na Univerzitetu "Džemal Bijedić" u Mostaru. Objavio je niz djela, a za svoj rad odlikovan je mnogim nagradama, među kojima su i Šestoaprilska nagrada Grada Sarajeva, nagrada izdavača "Svjetlost", te odlikovanja Republike Italije i Francuske Republike. Tokom rata u Bosni i Hercegovini obavljao je i dužnost ambasadora Bosne i Hercegovine u Francuskoj.

## Stav prema Bosni i Hercegovini 
"U višenacionalnoj zajednici Bosne i Hercegovine koncept separatizma, nastao i ojačan ratnim nasiljem i progonom stanovništva, apsurdan je i neodrživ. Apsurdan, jer se protivi činjenicama vjekovnog koegzistiranja i međusobnog uvažavanja različitih vjera i tradicija; neodrživ, jer moderna Evropa nalaže saradnju i razmjenu među državama i narodima bez obzira na njihovo porijeklo i uvjerenja. Pitanje je kako će se separatisti dogovarati i sporazumijevati sa strancima ako to nisu u stanju sa sunarodnicima istog porijekla i jezika."

## Bibliografija 
* *Slika predmeta i predmet slike*, Sarajevo, 1973.
* *Sukob bića i ideala*, Sarajevo, 1975.
* *Upitna misao*, Beograd, 1980.
* *Moderna tumačenja književnosti* (s grupom autora), Sarajevo, 1981.
* *Francuska književnost* (s grupom autora), Sarajevo – Beograd, 1981.
* *Ćamil Sijarić kao pripovjedač*, Beograd, 1983.
* *Roman, istorija, politika*, Sarajevo, 1988.
* *Skice i portreti*, Sarajevo, 1990.
* *Prostori romana*, Beograd – Priština, 1991.
* *Sarajevo, le miroir brisé* (s grupom autora), Pariz, 1994.
* *Bosnie, le prix de la paix*, Pariz, 1995.
* *Le roman politique*, Pariz, 2002.
* *Slikarstvo u Bosni i Hercegovini 1945–1990*, ANUBiH, Sarajevo, 2003.
* *Evropski politički roman* (prijevod knjige *Le roman politique* na makedonski jezik), Skoplje, 2004.
* *Politički roman – fikcije totalitarizma* (prijevod knjige *Le roman politique*), Sarajevo, 2005.

## Nagrade
* Šestoaprilska nagrada Grada Sarajeva (1974)

## Reference 
## Vanjski linkovi 
* Intervju za *BH Dane*

Kategorija:Rođeni 1936.
Kategorija:Umrli 2007.
Kategorija:Biografije, Trebinje
Kategorija:Bosanskohercegovački pisci
Kategorija:Bosanskohercegovački prevodioci
Kategorija:Jugoslavenski pisci
Kategorija:Jugoslavenski prevodioci
Kategorija:Članovi ANUBiH
Kategorija:Članovi P.E.N. Centra Bosne i Hercegovine
Kategorija:Dobitnici Šestoaprilske nagrade
Kategorija:Odsjek za romanistiku Filozofskog fakulteta u Sarajevu
La Rioja

**La Rioja** je španska autonomna zajednica. Nalazi se na sjeveru Španije i sastoji se od istoimene provincije, čije granice se poklapaju s granicama autonomne zajednice (tzv. jednoprovincijalna autonomna zajednica). Njenim područjem protiču rijeke Ebro i Río Oja, koja je regiji i dala ime. Graniči s Baskijom (provincija Álava), Navarrom, Kastiljom i Leónom (provincije Soria i Burgos) te Aragonijom (provincija Zaragoza).

Regija je poznata po crnim vinima, nazvanim *riojas*.

Glavni grad autonomne zajednice i provincije je Logroño.

Provincija je podijeljena na 174 općine.

## Historija 
Do dolaska Rimljana u 2. vijeku p. n. e. bila je okupirana s dva keltska plemena. Početkom 7. vijeka zauzimaju je Arapi. Područje La Rioje bio je predmet pretenzija Kraljevstva Navarre i Kastilije od 10. vijeka. Konačno, regiju je 1173. godine anektirala Kastilja, iako je postojao jak baskijsko-navarrski uticaj sve do nedavnih vremena. Baskijski jezik se, na primjer, govorio u planinskim područjima sve do 17. vijeka. 

La Rioja je nakon smrti Franca, i španske tranzicije u demokratiju, postala jednoprovincijalna autonomna zajednica, zahvaljujući svojoj privrednoj razlici u odnosu na preostali dio stare Kastilje, kao i odbacivanju prijedoga da bude dio drugih regija, kao što su Kastilja i León ili Baskija, odnosno Baskija-Navarra, kako su neki predlagali.

La Rioja je bila prije poznata pod nazivom Logroño.

## Geografija 
framed|lijevo|Reljef La Rioje. 
Crtež Ernesta Reiner. - 1. rijeka Ebro.    2. Puerto de Piqueras.   3. Conchas de Haro.    4. Iberski kordiljeri.    5. Puerto de Oncala.   6. Sierras de Cantabria y Codés.    7. Dolina Alhama.    8. Dolina Linares.    9. Dolina Cidacos.    10. Dolina Jubera.    11. Dolina Leza.    12. Dolina Iregua.    13. Dolina Najerilla.    14. Dolina rijeke Oja.    15. Dolina Tirón.    16. Logroño.

*
Nikola Nikić

**Nikola Nikić** (rođen 7. januara 1956. u Modriči, FNRJ) bosanskohercegovački je nogometni trener i bivši igrač.

## Igračka karijera 
Karijeru je počeo u Modriči nakon čega je prešao u NK Zvijezdu Gradačac. Kao dobar napadač bio je blizu prelaska u NK Čelik Zenica ali se u zadnjem trenutku predomišlja i prelazi u FK Željezničar Sarajevo 1979. U svojih pet sezona u klubu postao je jedan od najvažnijih igrača Željezničara zbog svoje brzine i dobrog osjećaja za gol. Godine 1985. prelazi u Aris u Grčkoj gdje je igrao do 1987. nakon čega se vraća u Željezničar. Igračku karijeru završava u Modriči sredinom devedesetih godina.

Najveći uspjeh u karijeri mu je bilo polufinale UEFA Cupa 1985. kada je Željezničar pod vodstvom Ivice Osima izbačen od strane mađarskog Videotona. Dobre igre iz tog perioda su mu omogućile angažman u Grčkoj.

Nikada nije nastupao ni za jednu reprezentaciju bivše Jugoslavije.

## Trenerska karijera 
Najveći trenerski uspjeh mu je uvođenje FK "Modriče Maxime" u Premijer ligu Bosne i Hercegovine 2003. Nakon toga preuzima NK Žepče Limorad i uporedo vodi U-19 reprezentaciju Bosne i Hercegovine s kojom je ostvario dosta loše rezultate. Od 11. januara 2007, vodi U-21 reprezentaciju BiH i TOŠK-a iz Tešnja. Godine 2018. postaje trener gračaničkog Bratstva.

Kategorija:Biografije, Modriča
Kategorija:Rođeni 1956.
Kategorija:Živi ljudi
Kategorija:Bosanskohercegovački nogometni treneri
Kategorija:Bosanskohercegovački nogometaši
Kategorija:Jugoslavenski nogometaši
Kategorija:Nogometaši Zvijezde Gradačac
Kategorija:Nogometaši Željezničara
Kategorija:Nogometaši Modriče
Kategorija:Nogometaši Borca (Banja Luka)
Kategorija:Nogometaši Čelika
Zajednica Madrida

**Zajednica Madrida** (španski **Comunidad de Madrid**) je španska autonomna zajednica. Nalazi se u centralnom dijelu Pirenejskog poluostrva te visoravni Meseta. Graniči s provincijama: Guadalajara, Cuenca, Toledo (autonomna zajednica Kastilja-La Mancha), Ávila i Segovia (autonomna zajednica Kastilja i León). Glavni grad je Madrid, koji je također glavni grad Španije, kao i istoimene provincije koja se poklapa s granicama autonomne zajednice (tzv. jednoprovincijalna autonomna zajednica).

## Etimologija 
Za vrijeme muslimanske okupacije današnjeg područja Zajednice Madrida, Arapi su nadjenuli ime *Mayrit* (المجريط) mjestu koje je se kasnije razvilo u Madrid. Arapska riječ se mijenjala kroz srednji vijek u današnji naziv, *Madrid*.

## Historija 
Područje današnje Zajednice Madrida bila je malo važna regija Rimskog carstva. Poslije Rekonkviste, područje je priključeno Kraljevstvu Kastilije, a u 16. vijeku, za kralj Filipa II, grad Madrid postaje glavni grad monarhije, čime počinje razvoj ovoga područja.

Kasnije, provincija Madrid postaje dio historije regije nazvane Nova Kastilija.

U tranziciji ka demokratiji poslije Francove smrti, provincija Madrid se izdvaja iz Kastilije te se ustanovljuje kao jednoprovincijalna autonomna zajednica. Statut autonomije donesen je 1. marta 1983.

Od svog nastanka izabrani su sljedeći autonomni predsjednici: Joaquín Leguina (1983.-1995. godine), Alberto Ruiz-Gallardón (1995.-2003. godine) te aktualna  predsjednica Esperanza Aguirre Gil de Biedma (izabrana 2003. godine).

*
Baskija (autonomna zajednica)

:*Ovo je članak o španskoj autonomnoj zajednici Baskiji. Za širi pojam ovog termina pogledajte članak **Baskija**. Za francuski dio Baskije pogledajte članak **Sjeverna Baskija***.

**Baskija** ili **Euskadi** (špan. *País Vasco* ili *Euskadi*, na baskijskom: *Euskal Autonomia Erkidegoa*) je španska autonomna zajednica. Dio je veće teritorije kojeg nazivamo također Baskija, u kojem prebivaju Baski.

Smještena je na krajnjem sjeveru Španije, na obali Atlantskog okeana i graniči s Francuskom, na jugu s La Riojom i Kastiljom i Leónom, na zapadu sa Kantabrijom i na istoku s Navarom. 

Baskija je danas priznata u svom Statutu kao nacija. Ona uključuje i historijska područja *Álava* (eu. *Araba*), *Guipúzcoa* (eu. *Gipuzkoa*) i *Vizcaya* (eu. *Bizkaia*), koja se poklapaju s područjima današnjih provincija, koje nose isto ime. 

Baskija ima ukupnu površinu od 7.234 km2 te 2.193.093 stanovnika, sa prosječnom gustoćom naseljenosti od 301,99 stan./km2 (stanje 2012.). Glavni grad je Vitoria, u provinciji Álava, gdje je sjedište baskijskog Parlamenta i Vlade.

Baskija je dvojezična. Govori se španskim jezikom, ali oko 45% stanovnika govori još i baskijskim (euskara), koji za razliku od ostalih iberskih jezika ne potiče o latinskog, i jedan je od najstarijih jezika u Evropi. Oba jezika su službena u Baskiji.

Kategorija:Baskija (autonomna zajednica)
Regija Murcia

**Regija Murcia** (špan. **Región de Murcia**) je španska autonomna zajednica, smještena na jugoistoku Pirenejskog poluotoka, između Andaluzije i Valensijske Zajednice, te između Sredozemnog mora i Kastilje-La Manche. Glavni grad ove autonomne zajednice je Murcia, gdje je i sjedište regionalnih tijela, osim Regionalne skupštine (špan. *Asamblea Regional*), kojoj je sjedište i Cartageni.

Trećina stanovništva Regije Murcia živi u njenom glavnom gradu. Regija je jedan od evropskih najvećih proizvođača voća, povrća i cvijeća. Također, regija je poznata po vinogradima, koji su smješteni u blizini Bullas, Yecla i Jumilla.

## Geografija 
Regija je smještena na krajnjem istoku Betijskih kordiljera, koji se dijele na Peribetijske, Subbetijske i Penibetijske kordiljere.

Otpriike 27% teritorije ove autonomne zajednice je planinski, 38% su zavale unutar planinskih područja, dok je ostatak od 35% ravničarski i brežuljkast.

Klima regije Murcia je mediteranska, koju karakteriziraju suhe zime (11ºC je prosječna temperatura u decembru i januaru) i vruća ljeta (sa prosječnim temperaturama i do 40ºC). Prosječna godišnja temperatura je 18ºC.

Sa prosječnim padavinama između 300 i 350 mm godišnje, Regija Murcia ima tokom godine između 120 i 150 dana tokom kojih je nebo potpuno vedro. April i oktobar su mjeseci sa najviše padavina.

S obzirom na udaljenost od mora te karakteristikama reljefa, javljaju se temperaturne razlike iz među obalnih područja i unutrašnjosti, prije svega u zimskim mjesecima. Dok se temperature na obali rijetko spuštaju ispod 10ºC, u okruzima u unutrašnjosti ne prelaze 6ºC, što se odražava i na količinu padalina.

Grad Murcia drži rekord po najvišoj izmjerenoj temperaturi u Španiji tokom 20. vijeka. 4. jula 1994. godine izmjereno je 47,2ºC.

Riječna mreža sastoji se od rijeke Rio Segura te njenih pritoka: 

* Río Mundo 
* Río Alhárabe i njena pritoka Benamor
* Río Mula
* Río Guadalentín.

U regiji se također nalazi i najveće priodno jezero u Španiji - *Mar Menor* (*Malo more*). To je jezero sa slanom vodom smješteno tik uz more. Proglašeno je *posebnim zaštićenim područjem od interesa za Mediteran* (UN).

*
Valensijska Zajednica

**Valensijska Zajednica** (španski ***Comunidad Valenciana***, valensijski ***Comunitat Valenciana***) je španska autonomna zajednica smještena na istoku Pirenejskog poluostrva, na obali Sredozemnog mora. Sastavljena je od provincija Alicante, Castellón i Valencia. Na sjeveru graniči s Katalonijom i Aragonijom, na zapadu s Kastilja-La Manchom i Aragonijom, te na jugu s Regijom Murcia.

Područje ove autonomne zajednice, koje se u velikoj mjeri podudara sa historijskom Kraljevstvom Valencije (*Reino de Valencia*), nosilo je tokom vremena različita imena: na kraju 19. vijeka bilo je poznato kao Valensijanska regija, a krajem 1960-ih neslužbeno se nazivalo Valensijanskom Državom. 

Glavni grad ove regije je Valencia.

*
Kastilja i León

** Kastilja i León** (španj. *Castilla y León*) je španska autonomna zajednica, čija teritorija obuhvata sjeverni dio srednje visoravni Pirenejskog poluostrva, te se podudara uglavnom s dolinom rijeke Duero. Čine je provincije Ávila, Burgos, León, Palencia, Salamanca, Segovia, Soria, Valladolid i Zamora. Provincije Santander i Logroño, koji su tvorile ovu regiju prije sticanja autonomije, opredjelile su se za vlastitu autonomiju tvoreći jednoprovincijalne autonomne zajednice Kantabriju i La Rioju.

Iako u autonomnom statutu nije određen glavni grad, to je učinjeno 1987. godine donošenjem zakona kojim se određuje Valladolid za sjedište glavnih institucija autonomne vlade.

Područje ove autonomne zajednice obuhvata historijsko Kraljevstvo León i Staru Kastilju (špan. *Castilla la Vieja*).

## Geografija 
Kastilja i León graniči s Asturijom i Kantabrijom na sjeveru, La Riojom i Baskijom i Aragonijom na istoku, autonomnom zajednicom Madrid i Kastiljom-La Manchom na jugoistoku, Ekstremadurom na jugu, te Portugalom i Galcijom na zapadu.

Kastilja i León poklapa se sa španskim dijelom bazena rijeke Duero. Proteže se i na susjedne doline, kao što su El Bierzo (León) i na mnoge osamljene doline: Laciana (León), Valle de Mena (Burgos), Valle del Tiétar (Ávila), itd.

## Regionalna administracija i vlada 
Kastilja i León je podjeljena na devet provincija: Ávila, Burgos, León, Palencia, Segovia, Soria, Salamanca, Valladolid i Zamora, s istoimenim glavnim gradovima.

Vlada Kastilje i Leóna naziva se *Junta de Castilla y León*. Čine je predsjednik, dva potpredsjednika i 10 vijećnika (španj. *consejerías*). Sjedište regionalne vlade je u Valladolidu.

Regionalni parlament zove se *Cortes de Castilla y León* i ima sjedište u dvorcu Fuensaldaña, blizu Valladolida. Trenutno se gradi nova zgrada.

Sjedište regonalnog vrhovnog suda je u Burgosu.

Konzultativno vijeće (špan. *Consejo Consultivo*) sastoji se od pet pravnih stručnjaka, koje imenuje regionalni parlament i Junta. Vijeće daje mišljenja, koje ne obavezuju Juntu. Sjedište im je u Zamori.

## Reference 
*
Sjeverna Baskija

*Ovo je članak o francuskom dijelu Baskije. Za Autonomnu zajednicu Španije, Baskiju, pogledajte članak Baskija (autonomna zajednica). Za Baskiju kao širi kulturološki i historijski pojam pogledajte članak Baskija.*

200px|desno|mini|Položaj Francuske Baskije u Baskiji
mini|Regije Baskije
**Sjeverna Baskija** ili **Francuska Baskija** (francuski: *Pays basque français*, baskijski: *Iparralde* je historijsko odvojena od Južne Baskije (baskijski: *Hegoalde*) u Španiji.
Francuska Baskija se nalazi u zapadnom dijelu departmana Pyrénées-Atlantiques, koji se nalazi u Akvitaniji.
Na sjeveru graniči sa departmanom Landes, na zapadu sa Atlantskim okeanom, na jugu sa Španijom i na istoku sa Béarnom, koji čini istočni dio departmana Pyrénées-Atlantiques.

Sastoji se od tri baskijske regije:

* Basse-Navarre (*Nafarroa Beherea*, na baskijskom)
* Labourd (*Lapurdi*, na baskijskom)
* Soule (*Zuberoa*, na baskijskom)

U regiji postoji baskijski nacionalni pokret za podjelu ovog departmana na dva dijela, baskijski i francuski:

Pays Basque i Béarn.

## Reference 
## Vanjski linkovi 
Kategorija:Baskija
Kategorija:Geografija Francuske
Kimi Räikkönen

**Kimi-Matias Räikkönen** (Espoo, 17. oktobar 1979) finski je sportski vozač i bivši svjetski prvak u Formuli 1.
Karijeru je počeo u kartingu, a zatim, 1999. godine, prelazi u englesku Formula Renault, da bi nakon nekoliko odličnih testiranja u Formuli 1 potpisao ugovor sa švicarskim timom *Sauber* 2001. godine. Sezone 2002-2006 vozi u *McLarenu*, s kojim je osvojio 2. mjesto u ukupnom plasmanu 2003. i 2005. Od 2007. vozio je za *Ferrari* (drugi Finac poslije Mike Sala) s kojim je i osvojio jedini naslov svjetskog prvaka. Ugovor sa Ferrarijem istekao mu je 2009.

U svijetu Raikkonena odmilja zovu *Iceman*, zbog njegove hladnokrvnosti. On je i jedan od najpoznatijih Finaca na svijetu. Na listi sportista koji zarađuju najviše na svijetu u 2007. godini zauzeo je 20. mjesto sa 40 miliona dolara (28 miliona eura).

## Sažetak karijere
## Karijera u Formuli 1 
### Sezona 2002. 
Prije početka sezone vodio je pregovore s više timova, među kojima je bio i *Ferrari*, ali bez konačnog rezultata. Krajem 2001. *McLaren* je otkupio njegov ugovor od *Saubera*.

### Potpuni spisak rezultata u Formuli 1 
(Legenda)(Utrke u **podebljanim slovima** označavaju najbolju startnu poziciju) (Utrke u *kurzivu* označuju najbrži krug utrke)

*** Sezona u toku

## Porodica i život 
Kimijev otac je Matti Räikkönen. Sa suprugom Paulom živi u Espoou. Raikonen se vjenčao s modelom Jenni Dahlman u Hämeenlinni 31. jula 2004. Kimijev stariji brat Rami vozi reli-utrke u Finskoj. U srodstvu je s biatloncem  Villeom Räikkönenom.

## Vanjski linkovi 
* Räikkonenov profil  na *racecar.co.uk*
* Baza podataka Formule 1
* Räikkönenovi statistički podaci

## Reference 
Kategorija:Rođeni 1979.
Kategorija:Biografije, Espoo
Kategorija:Finski vozači Formule 1
Kategorija:Živi ljudi
Melilla

**Melilla** je španska enklava, smještena na obali Sredozemnog more na sjeveru Afrike, okružena Marokom. Tradicionalno smatrana dijelom Andaluzije, zbog historijskih razloga, bila je sastavni dio provincije Malage sve do 14. marta 1995. godine, kada je usvojia Statut autonomije, te kao i Ceuta, postala autonomni grad.

## Politički status 
Od 1982. godine, Maroko postavlja zahtjev nad Melillom, zajedno sa Ceutom i nekoliko španskih otoka ispred afričke obale (španski *Plazas de soberanía*) i Kanarskih otoka, povlačeći paralelu sa španskim zahtjevom nad Gibraltarom. Španska Vlada odbacuje takve usporedbe (kao i stanovnici tih gradova), dajući argumente da su Ceuta i Melilla sastavni dijelovi španske države, dok je Gibraltar prekomorski teritorij koji se ne smatra dijelom Ujedinjenog Kraljevstva. Također valja spomenuti da je historija Melille praktički identična sa poviješću gradova u južnoj Španiji, prolazeći kroz feničke, punske, bizantinske, vandalske, vizigotske, muslimanske, te katoličke ruke. Bila je oslobođena samo pet godina poslije Granade i nalazi se u španskim rukama praktički od kad Španija postoji.

Melilla i Ceuta su jedina dva teritorija Evropske unije na afričkom kopnu.

## Također pogledajte 
* Plaza de soberanía
* Ceuta

Kategorija:Geografija Španije
Kategorija:Melilla
Bahori

**Bahori** su naseljeno mjesto u općini Gacko, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Gacko
Ikea

mini|IKEA
mini|328x328piksel|Države sa IKEA trgovinama:

**Ikea** (**I**ngvar **K**amprad **E**lmtaryd **A**gunnaryd) jedan je od najvećih međunarodnih koncerna koji se bavi prodajom namještaja. Osim namještaja IKEA se bavi i prodajom nekretnina, kao i restoranima koji se obično nalaze u samom trgovinskom centru. IKEA je osnovana 1943. godine i do danas ima 392 trgovine u 48 država u svijetu.

Sjedište švedskog koncerna je u Holandiji, a vlasnik je osnivač Ingvar Kamprad, po nekim podacima najbogatiji čovjek na svijetu čija se imovina procjenjuje na preko 30 milijardi dolara.

IKEA je poznata po pristupačnim cijenama, specifičnom dizajnu i katalogu koji se godišnje izdaje u preko 200 miliona primjeraka.

## IKEA u svijetu 
IKEA ima skoro 400 prodavnica širom svijeta. Među zemljama koje imaju dvocifren broj IKEA prodavnica su:
* Australija
* Francuska
* Nizozemska
* Italija
* Kanada
* Kina
* Njemačka
* Rusija
* Sjedinjene Američke Države
* Španija
* Švedska
* Ujedinjeno Kraljevstvo

## Reference 
## Vanjski linkovi 
* 

Kategorija:Kompanije u Švedskoj
Amanda Tapping

**Amanda Tapping** (28. august 1965. u Rochfordu, Essex, UK), kanadska glumica.

Sa porodicom se preselila u Ontario u Kanadi kada je imala tri godine. Pohađala je North Toronto Collegiate Institute. Po završetku studija odlučuje da se fokusira na dramu. Nakon diplomiranja Tapping nastavlja studirati pozorišnu umjetnost. Pojavljuje se u nekoliko televizijskih reklama i nekim filmovima  kao naprimjer  The Outer Limits i X files. 
Glumila je u seriji Stargate SG-1 i Stargate Atlantis'',

Od 2004, Amanda sa svojim mužem Alanom Kovacs živi u Vancouveru. Ima kćerku, Oliviu B., rođenu 22. marta 2005.

## Vanjski linkovi 
* 
* Amanda Tapping oficijelni web site
* Amanda Tapping intervju 
* Amanda Tapping intervju o Stargate Atlantis, SG filmu i seriji
* Amanda Tapping intervju

Kategorija:Kanadske glumice
Kategorija:Glumci u seriji Stargate SG-1
Kategorija:Rođeni 1965.
Jasenik (Konjic)

**Jasenik** je naseljeno mjesto u općini Konjic, Bosna i Hercegovina. Naselje Jasenik se nalazi na krajnjoj sjevernoj periferiji općine Konjic u podnožju Zec planine. Jasenik se u prvim izvorima iz osmanlijskog perioda spominje pod imenom Sirjani Brezik.

## Stanovništvo 
## Reference 
## Vanjski linkovi 
* Zvanični sajt općine Konjic
Richard Dean Anderson

mini|desno|Richard Dean Anderson
**Richard Dean Anderson** je američki televizijski glumac rođen 23. januara 1950. godine u Minneapolisu, Minesoti. Poznat je po ulogama u televizijskim serijama MacGyver i Stargate SG-1, najduže prikazivane naučno-fantastične serije u Americi.

## Biografija 
Anderson je rođen u Minneapolisu u Minnesoti od roditelja Stuart Jay Anderson i Jocelyn Rhae Carter, i ima škotsko, švedsko, norveško i Mohawk porijeklo. Odrastao je u Rosevilleu, u Minnesoti i pohađao Ohio University i St. Cloud State University.

### Karijera 
Prvi put se kao glumac pojavljuje u američkoj seriji General Hospital kao Dr. Jeff Webber od 1976 do 1981.
Anderson je postao popularan zahvaljujući televizijskoj seriji MacGyver u kojoj je glumio glavnu ulogu.
1995 glumio je u humorističkoj seriji Legend.
Od 1997. do 2007. godine, glumio je Jack O'Neill-a u Stargate SG-1, a pojavljuje se i u Stargate Atlantis.
Posudio je glas za svoj lik The Simpsonsa u epizodi Kiss Kiss, Bang Bangalore. Glumio je i u reklamama.

## Privatni život 
Nikada se nije ženio. Ima kćerku Wylie Quinn Annarose rođenu 1998. Kćerku je dobio sa Apryl Prose. Izlazio je sa Teri Hatcher, Selom Ward, Larom Flynn Boyle,i njemačkom klizačicom Katarinom Witt.

## Vanjski linkovi 
* 
* Richard Dean Anderson Web Site

## Reference 
Kategorija:Američki glumci
Kokorina

* Kokorina (Gacko), naselje u općini Gacko.
* Kokorina (Mostar), naselje u općini Mostar.
* Kokorina (Istočni Mostar), naselje  u općini Istočni Mostar.
Michael Shanks

**Michael Garrett Shanks** (15. decembar 1970. godine, Vancouver, Kanada) je kanadski glumac koji je stekao slavu glumeci dr. Daniel Jacksona u naučno-fantastičnoj televizijskoj seriji Stargate SG-1. Također je posudio svoj glas za svemirca Thor-a u istoj seriji.

Glumio je u filmu The Call of the Wild, kao i u drugim filmovima, te u serijama Madison, Andromeda, Stargate Atlantis, CSI: Miami.
 
## Privatni život 
Oženjen je glumicom Lexom Doig i otac je troje djece.

## Vanjski linkovi 
* 
* Michael Shanks TV Guide Blog
* Michael Shanks Online
* Unofficial Michael Shanks
* Michael Shanks @ ScifiQuest

Shanks, Michael
Kategorija:Glumci u seriji Stargate SG-1
Kategorija:Rođeni 1970.
Sudoku

mini|desno|300px|Sudoku jedan primjer

**Sudoku** je jedan oblik magičnog kvadrata u kome je cilj kvadrat sa mrežom 9 x 9 ispuniti brojevima od 1 do 9 i to tako da se u svakom redu, stupcu, kao i kvadratu 3 x 3, pojedini broj nalazi samo jednom. Sudoku je izmislio amerikanac Howard Garns pod imenom *NumberPlace* 1979. godine, ali je tek u Japanu 1986 pod imenom Sudoku postao popularan. Postoje također i druge razvijenije verzije Sudoku, sa npr. 12 x 12 polja. Sastavljač sudokua daje djelomično ispunjenu mrežu, koja rješavače navodi na jedinstveno rješenje. Na primjer, nijedna brojka ne može se pojaviti dva puta u istom redu, koloni ili na bilo kojem od ukupno devet 3 × 3 kvadratića.

Iako su francuske novine objavile varijacije zagonetke u 19. vijeku, moderni sudoku je postao popularan 1986. kada je japanska kompanija  Nikoli, objavila zagonetku pod imenom Sudoku, što znači *jedan broj*. Službeno je postao priznat u 2005. godini kad je počeo da se pojavljuje u zapadnim medijima i publikacijama.

## Historija 
thumb|lijevo|200px|Isječak iz novina *La France*, 6. jula 1895. Uputstva za rješavanje zagonetke glase: "koristiti brojeve od 1 do 9, svaki devet puta da bi se ispunila mreža na takav način da horizontalne, vertikalne i dvije glavne dijagonalne linije imaju isti zbir."
Brojne zagonetke su se pojavile u novinama krajem 19. vijeka, kada su francuski sastavljači počeli eksperimentirati sa uklanjanjem brojeva iz magičnih kvadrata. *Le Siècle*, pariski dnevni list, objavio je 19. novembra 1892. djelomično ispunjen 9 × 9 magični kvadrat sa 3 × 3 pod-kvadrata.
To nije bio pravi Sudoku jer je sadržavao dvocifrene brojeve i bile su potrebne aritmetičke operacije a ne logika za rješavanje, ali je postojala zajednička ključna karakteristika: svaki redak, stupac i pod-kvadrat imao je isti zbir.

6. jula 1895. godine rival *Le Siècle-a*, *La France*, rafinirao je zagonetku tako da je skoro imala moderni izgled Sudokua. Pojednostavljen je 9 × 9 magični kvadrat, tako da su svaki redak, stupac i razbijene dijagonale sadržavale samo brojke od 1 do 9, ali nisu se ispunjavali pod-kvadrati. Iako se nisu ispunjavali, svaki od 3 × 3  pod-kvadrata ustvari su sačinjavali brojeve 1-9 a slomljene dijagonale dovodile su do samo jednog rješenja. Ove sedmične zagonetke redovno su izlazile u francuskim novinama kao što su ''L'Echo de Paris* i to je trajalo oko deset godina, ali je prestalo izbijanjem Prvog svjetskog rata.

Moderni Sudoku je najvjerovatnije anonimno dizajnirao Howard Garns, 74-godišnji penzionisani arhitekt i samostalni sastavljač zagonetki iz Connersville-a, Indiana, i prvi put je objavljen 1979. godine u magazinu Dell pod nazivom *razmjestite brojeve'' (što predstavlja najstariji poznati primjer modernog Sudokua). Umro je 1989. godine prije nego je imao priliku vidjeti svoju kreaciju kao svjetski fenomen.

## Reference 

Kategorija:Apstraktne strategijske igre
Kategorija:Latinski kvadrati
Kategorija:Logičke zagonetke
Kategorija:NP-kompletni problemi
Kategorija:Računarski potpomognuti dokazi
Kategorija:Rekreacijska matematika
Kantina (Teška industrija)

**Kantina** je muzički album bosanskohercegovačke rock grupe Teška industrija iz 2007. godine u izdanju diskografske kuće "Croatia Records".

## Spisak pjesama 
# Gripa
# Ti si mi bila naj, naj
# Nas dvoje
# Bokser i balerina
# Život je maskenbal
# Tramvaj broj 6
# So' na ranu
# Karavan
# Ti si se nekako smanjio
# Pružam ruke
# Zemlja bez garavog snijega
# Kadija
# Jahorina (remix "32 godine poslije")

## Članovi grupe 
* Seid Memić Vajta - vokal
* Vedad Hadžiavdić - gitara
* Ivica Propadalo - bas-gitara
* Gabor Lenđel - klavijature

## Saradnici 
* Arsen Dedić - vokal (9)
* Dalibor Marinković Dado - bubnjevi
* Nikša Bratoš - gitare, klavijature, mandolina

Kategorija:Albumi Teške industrije
Kategorija:Albumi iz 2007.
Kategorija:Albumi u izdanju Croatia Recordsa
Hrbine (Glamoč)

**Hrbine** su naselje u općini Glamoč, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Glamoč
Milan Tepić

**Milan Tepić** (Komlenac kod Bosanske Dubice, NR BiH 1957. - Bedenik kod Bjelovara, Hrvatska 29. septembar 1991.) je bio major JNA.

U junu 1991. Tepić je bio komandant u centralnom skladištu borbenih sredstava u selu Bedeniku u blizini Bjelovara sa desetak vojnika. Kasarna "Vojnović" u samom gradu i objekti JNA u okolini Bjelovara su bili blokirani i napadnuti od strane hrvatskih snaga. Planom "Bilogora" Zbor narodne garde je 29. septembra 1991. napao i zauzeo kasarnu, a skladište se našlo u okruženju pod napadom. Major Tepić se nalazio unutar miniranog skladišta sa vojnikom Stojadinom Mirkovićem, koji je pružao podršku iz oklopnog transportera i tom prilikom poginuo od pogotka protivoklopne rakete. Nakon kraće borbe Tepić je naredio vojnicima da se predaju, a prilikom ulaska hrvatskih snaga u objekat digao je u zrak sebe i skladište sa 170 tona eksplozivnih sredstava. Hrvatska strana je potvrdila gubitak 11 svojih vojnika.

Major Milan Tepić je odlukom Predsjedništva SFRJ posthumno odlikovan Ordenom narodnog heroja. Njemu u počast, Republika Srpska je 1993. ustanovila medalju za posebne zasluge u ratu.
 
## Također pogledajte 
* Jugoslavenska narodna armija
* Rat u Hrvatskoj

## Reference
## Citati 
## Vanjski linkovi 
* Vjesnik o planu Bilogora

Kategorija:Biografije, Kozarska Dubica
Kategorija:Oficiri Jugoslavenske narodne armije
Kategorija:Rođeni 1957.
Kategorija:Umrli 1991.
Kategorija:Nosioci Ordena narodnog heroja
Kategorija:Bjelovar
Kategorija:Rat u Hrvatskoj
Tisa (biljka)

**Tisa** ili **evropska tisa** (lat. *Taxus baccata*) je malo četinarsko drvo ili žbun iz roda *Taxus*, porodica *Taxaceae*. Raste relativno sporo i može doživjeti veliku starost. Naraste od 1 - 40 m u visinu, sa promjerom stabla do 4 m. Ima tamno zelene, plosnate igličaste listove duge od 1-4 cm, široke 2-3 mm.

## Upotreba
Pošto je drvo tise veoma elastično, nekad se koristilo za pravljenje lukova i strijeli. U mnogim zemljama je veoma ugrožena te je stavljena pod zaštitu. U Bosni i Hercegovini, tisa je zakonom zaštićena vrsta (Uredba o šumama FBiH).

## Reference 
Kategorija:Taxaceae
Tisa (rijeka)

**Tisa** (; rum., slovač. i srp. *Tisa*; ; od latinskog  *Tissus*, *Tisia* ili *Pathissus* za graničnu rijeku Dakije) najduža je pritoka Dunava i druga po količini vode (poslije Save) te druga rijeka po dužini koja protječe kroz Mađarsku i Srbiju. Po njoj je nazvana kultura s kraja neolita.

Nastaje u Ukrajini, na Karpatima, u Bukovini, spajanjem Crne i Bijele Tise, koje izviru na 960, odnosno 1700 m nadmorske visine. Tisa protječe kroz Ukrajinu, Slovačku, Rumuniju, Mađarsku i Srbiju. Plovna je u dužini 532&nbsp;km.

## Reference 
Kategorija:Rijeke u Mađarskoj
Kategorija:Rijeke u Rumuniji
Kategorija:Rijeke u Srbiji
Kategorija:Rijeke u Slovačkoj
Kategorija:Rijeke u Ukrajini
Teška industrija (čvor)

* Teška industrija, grana industrije (također pogledajte članak Lahka industrija)
* Teška industrija (grupa), bosanskohercegovačka rok-grupa
Jasmin (biljka)

**Jasmin** (*Jasminum*) je rod biljaka iz porodice maslina - *oleaceae* sa preko 200 pojedinačnih vrsta. Rastu u toplim predjelima Starog svijeta. Većina vrsta su penjalice; penju se po drugim biljkama ili predmetima. Listovi mogu biti zimzeleni. Oblik lista je jednostavan, troprst ili igličast u grupi do 9 listova. Cvjetovi jasmina su obično bijeli, međutim neke vrste mogu imati i žute cvjetove. Cvjeta u proljeće i ljeto, mada neke vrste (poput *Jasminum nudiflorum*) cvjetaju i zimi. Cvjetovi se odlikuju jakim ugodnim mirisom.

Iako je za većinu cvijeća karakteristično da im se cvjetovi otvaraju s izlaskom sunca, kod jasmina je suprotno. Njegovi cvjetovi počinju se otvarati tek kada padne noć, a kada sunce počne izlaziti, ponovo se zatvaraju. Zbog toga je u Indiji nazivaju i "kraljicom noći".

## Reference 
Kategorija:Oleaceae
Kategorija:Baštenske biljke